|  |
| --- |
| Številka: 007-378/2019/16 |
| Ljubljana, dne 8. 7. 2019 |
| EVA 2019-2550-0033 |
| **GENERALNI SEKRETARIAT VLADE REPUBLIKE SLOVENIJE****Gp.gs@gov.si** |
| **ZADEVA: Uredba o spremembah Uredbe** **o podatkih registra nepremičnin – predlog za obravnavo** |
| **1.** | Predlog sklepov vlade: |
| Na podlagi tretjega odstavka 98. člena Zakona o evidentiranju nepremičnin (Uradni list RS, št. 47/06, 65/07 – odl. US, 79/12 – odl. US, 61/17 – ZAID, 7/18 in 33/19) je Vlada Republike Slovenije na seji dne ………. pod točko … sprejela naslednji sklep:Vlada Republike Slovenije je izdala Uredbo o spremembah Uredbe o podatkih registra nepremičnin in jo objavi v Uradnem listu Republike Slovenije. Stojan TRAMTEGENERALNI SEKRETARSklep prejmejo:* Ministrstvo za okolje in prostor
* Ministrstvo za okolje in prostor, Geodetska uprava Republike Slovenije
* Ministrstvo za finance
* Služba Vlade Republike Slovenije za zakonodajo
* Urad Vlade Republike Slovenije za komuniciranje
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov: /** |
| **3.a Osebe, odgovorne za strokovno pripravo in usklajenost gradiva:** |
| * Simon ZAJC, minister, Ministrstvo za okolje in prostor
* Aleš PRIJON, državni sekretar, Ministrstvo za okolje in prostor
* Tomaž PETEK, generalni direktor, Geodetska uprava Republike Slovenije
* Franc RAVNIHAR, direktor Urada za nepremičnine, Geodetska uprava Republike Slovenije
 |
| **3. b Zunanji strokovnjaki, ki so sodelovali pri pripravi dela ali celotnega gradiva: /** |
| **4. Predstavniki vlade, ki bodo sodelovali pri delu državnega zbora: /** |
| **5. Kratek povzetek gradiva:** Sistem množičnega vrednotenja nepremičnin v Republiki Sloveniji uporablja podatke registra nepremičnin. Do izračuna vrednosti nepremičnin po Zakonu o množičnem vrednotenju nepremičnin – ZMVN-1 (Uradni list RS, št. 77/17) vrednotenje nepremičnin poteka po določbah predpisov, veljavnih pred uveljavitvijo ZMVN-1. Uredba o podatkih registra nepremičnin (Uradni list RS, št. 37/18) v 6. členu določa, kateri taksativno določeni podatki registra nepremičnin, ki se »sistemsko« ne vodijo več v registru nepremičnin, se za namene množičnega vrednotenja nepremičnin še vodijo v registru nepremičnin do 31. julija 2019. Z Zakonom o spremembah in dopolnitvah Zakona o množičnem vrednotenju nepremičnin – ZMVN-1A (Uradni list RS, št. 33/19) se rok za izvedbo novega množičnega vrednotenja nepremičnin po ZMVN-1 zamika do 31. marca 2020. Zaradi uskladitve prehoda na množično vrednotenje nepremičnin, ki bo izvedeno v skladu z ZMVN-1 v roku, ki ga določa ZMVN-1A, je treba rok, določen v 6. členu Uredbe o podatkih registra nepremičnin (Uradni list RS, št. 37/18), do katerega se za namene množičnega vrednotenja nepremičnin zagotavljajo taksativno določeni podatki registra nepremičnin, podaljšati do 31. marca 2020. Predlagana Uredba o spremembah Uredbe o podatkih registra nepremičnin, s katero se za namene množičnega vrednotenja nepremičnin vodenje taksativno določenih podatkov registra nepremičnin podaljšuje do 31. marca 2020, mora biti uveljavljena do 31. julija 2019, sicer njena uveljavitev zaradi vsebinske izpolnitve določbe, ki se spreminja, ne bo več mogoča.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | **NE** |
| b) | usklajenost slovenskega pravnega reda s pravnim redom Evropske unije | **NE** |
| c) | administrativne posledice | **NE** |
| č) | gospodarstvo, zlasti mala in srednja podjetja ter konkurenčnost podjetij | **NE** |
| d) | okolje, vključno s prostorskimi in varstvenimi vidiki | **NE** |
| e) | socialno področje | **NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | **NE** |
| 7. a Predstavitev ocene finančnih posledic nad 40.000 EUR: /  |
| 7.b Predstavitev ocene finančnih posledic pod 40.000 EUR: / |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | **NE** |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | **NE** |
| Predlog Uredbe o spremembah Uredbe o podatkih registra nepremičnin ureja le vprašanje datuma, do kdaj pravna norma 6. člena Uredbe o podatkih registra nepremičnin (Uradni list RS, št. 37/18) velja in se uporablja. Glede na naravo in vsebino gradiva njegova objava na spletni strani ministrstva oziroma javna obravnava ni potrebna.  |  |
| **10. Pri pripravi gradiva so bile upoštevane zahteve iz Resolucije o normativni dejavnosti** | **DA** |
| **11. Gradivo je uvrščeno v delovni program vlade** | **NE** |
|  | **Simon ZAJC****MINISTER** |

PREDLOG

 EVA 2019-2550-0033

Na podlagi tretjega odstavka 98. člena Zakona o evidentiranju nepremičnin (Uradni list RS, št. 47/06, 65/07 – odl. US, 79/12 – odl. US, 61/17 – ZAID, 7/18 in 33/19) Vlada Republike Slovenije izdaja

**UREDBO**

**o spremembah Uredbe o podatkih registra nepremičnin**

**1. člen**

V Uredbi o podatkih registra nepremičnin (Uradni list RS, št. 37/18) se v 6. členu v prvem odstavku datum »31. julija 2019« nadomesti z datumom »31. marca 2020«.

**2. člen**

V prilogi 2 se v naslovu datum »31. JULIJA 2019« nadomesti z datumom »31. MARCA 2020«.

**KONČNA DOLOČBA**

**3. člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

Vlada Republike Slovenije

 Marjan Šarec

 predsednik

Št.

Ljubljana, dne

EVA 2019-2550-0033

O b r a z l o ž i t e v:

#### I. Pravna podlaga za sprejem uredbe

Pravna podlaga za sprejem Uredbe o spremembah Uredbe o podatkih registra nepremičnin je tretji odstavek 98. člena Zakona o evidentiranju nepremičnin (Uradni list RS, št. 47/06, 65/07 – odl. US, 79/12 – odl. US, 61/17 – ZAID, 7/18 in 33/19; v nadaljnjem besedilu: ZEN), ki določa, da Vlada Republike Slovenije predpiše (določi) podrobnejše podatke o parcelah, stavbah in delih stavb, ki se vodijo v registru nepremičnin.

II. Vsebinska obrazložitev predlaganih rešitev

**K 1. in 2. členu**

Sistem množičnega vrednotenja nepremičnin v Republiki Sloveniji uporablja podatke registra nepremičnin. Do izračuna vrednosti nepremičnin po Zakonu o množičnem vrednotenju nepremičnin – ZMVN-1 (Uradni list RS, št. 77/17) vrednotenje nepremičnin poteka po določbah predpisov, veljavnih pred uveljavitvijo ZMVN-1. Z Zakonom o spremembah in dopolnitvah Zakona o množičnem vrednotenju nepremičnin – ZMVN-1A (Uradni list RS, št. 33/19) se rok za izvedbo novega množičnega vrednotenja nepremičnin po ZMVN-1 zamika do 31. marca 2020.

Zaradi uskladitve s prehodom na množično vrednotenje nepremičnin, ki bo izvedeno v skladu z ZMVN-1 v roku, ki ga določa ZMVN-1A, je treba rok, določen v 6. členu Uredbe o podatkih registra nepremičnin (Uradni list RS, št. 37/18), do katerega se za namene množičnega vrednotenja nepremičnin zagotavljajo taksativno določeni podatki registra nepremičnin, podaljšati do 31. marca 2020.

S 1. členom Uredbe o spremembah Uredbe o podatkih registra nepremičnin se zato vodenje podatkov v registru nepremičnin, določenih v 6. členu Uredbe o podatkih registra nepremičnin (Uradni list RS, št. 37/18), zaradi uskladitve z rokom iz ZMVN-1A podaljša do vključno 31. marca 2020.

Opis podatkov iz 6. člena Uredbe o podatkih registra nepremičnin (Uradni list RS, št. 37/18) je v prilogi 2, ki je sestavni del uredbe in je objavljena skupaj z njo. Priloga 2 ima v naslovu naveden datum »do 31. julija 2019«. Zaradi zagotovitve datumske usklajenosti besedila 6. člena in priloge 2 se z 2. členom Uredbe o spremembah Uredbe o podatkih registra nepremičnin v naslovu priloge 2 datum »do 31. julija 2019« nadomesti z datumom »do 31. marca 2020«.

**K 3. členu**

Člen določa začetek veljavnosti tega uredbe, ki je zaradi nujnosti čimprejšnjega začetka učinkovanja uredbe določen za naslednji dan po objavi v uradnem listu.